Cynewulf
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur før 1500-tallet
Cynewulf var en angelsaksisk dikter som levde mellom 750 og 825, sannsynligvis en geistlig fra Northumbria.
Forfatterskap Fire dikt er overlevert i vestsaksisk språkform og inneholder hans navn i runer: Juliana, en helgenfortelling, det såkalte Christ II, Apostlenes historie og Elene, en legende.Mens den tidligste kristne angelsaksiske diktningen forente hedensk-heroisk stiltradisjon med gammeltestamentlig handlingsfylt stoff, representerer Cynewulf noe nytt ved å behandle nytestamentlige emner og helgenlegender, ved å rette hovedinteressen mot ideer og følelser og ved sin bevisste kunst. Han har poetisk kraft og utmerker seg ved naturbeskrivelser, særlig av sjø og storm.Flere andre angelsaksiske dikt har vært tillagt Cynewulf, særlig The Dream of the Rood og St. Guthlac. Man snakker gjerne om en Cynewulf-gruppe eller -skole. Hans dikt er oversatt til moderne engelsk prosa av S. A. J. Bradley i Anglo-Saxon Poetry (1991). Les mer i Store norske leksikon Storbritannias litteratur Englands historie Eksterne lenker Anderson (1962): A history of English literature. Old and Middle English Literature from the Beginnings to 1485 (Internet Archive)  Fulk og Christopher (2003): A history of Old English literature (Internet Archive)  Greenfield med flere (1986): A new critical history of Old English literature (Internet Archive) Cynewulfs verker i Open Library Cynewulfs verker i Project Gutenberg